Adolfas Valeška

Adolfas Valeška (1905 m. kovo 15 d. Kybartuose – 1994 m. gegužės 11 d.) – tapytojas, vitražistas, dekoratorius, scenografas, lietuvybės puoselėtojas, visuomenės veikėjas, meno bei kultūros tyrinėtojas, bažnytinio meno saugotojas.

 Biografija 
1928 m. baigė Kauno meno mokyklą, mokėsi tapybos). Kūrė Kauno Švč. Jėzaus Širdies parapijos, Kauno karo ligoninės koplyčios, Kauno Dievo Kūno ir kitų bažnyčių interjerus. Stažavosi Berlyne, Romoje, Paryžiuje. 1935–1940 m. Bažnytinio meno muziejaus įkūrėjas, direktorius. Dalyvavo 1941 m. birželio sukilime, pasak liudininkų, buvo vienas iš civilių sukilėlių vadų Vilniuje.Arūnas Bubnys, 1941 m. birželio sukilimas Vilniuje Alkas, 2020-06-21. Nuoroda tikrinta 2020-12-08. 1944 m. pasitraukė į Vokietiją, 1947–1949 m. vadovavo Freiburgo dekoratyvinės ir taikomosios dailės mokyklos tapybos studijai, 1948 m. įkūrė lietuvių dailės institutą.

alt=Piešimas Kauno meno mokykloje. 1925m.|miniatiūra|left|260px|Piešimas Kauno meno mokykloje. 1925m.
Vėliau persikėlė į JAV. 1951 m. Čikagoje įsteigė vitražo ir mozaikos studiją, kurioje vykdė monumentalios dekoratyvinės dailės užsakymus įvairių konfesijų maldos namams. 1954–1956 m. Čikagos dailės instituto vitražo dėstytojas.Adolfas Valeška  (menorinka.lt)

Nuo 1984 m. gyveno Indianoje.

1993 m. grįžo į Lietuvą, gyveno Kaune. Palaidotas Petrašiūnų kapinėse.http://atminimas.kvb.lt/asmenvardis.php?asm=VALE%D0KA%20ADOLFAS 

Dalyvavo daugelyje parodų Lietuvoje ir užsienyje, jo kūrinių yra įsigiję Lietuvos ir kitų šalių muziejai, kolekcininkai.

Daugelio straipsnių autorius.

 Šaltiniai 

Kategorija:Lietuvos tapytojai
Kategorija:Birželio sukilimo dalyviai